
16.maijā noslēdzās projektu iesniegumu pieņemšana biedrības "Gaujas Partnerība" izsludinātajos 2. kārtas atklātajos konkursos Lauku attīstības programmas (ELFLA) un Eiropas Zivsaimniecības fonda (EZF) pasākumu ietvaros.

ELFLA

Lauku attīstības programmas pasākuma "Lauku ekonomikas dažādošana un dzīves kvalitātes veicināšana vietējo attīstības stratēģiju īstenošanas teritorijā" ietvaros tika izsludināta pieteikšanās 3 rīcībās:

· 1.1.rīcība "Atbalsts iedzīvotāju apmācībai, izglītošanai un jaunu iemaņu iegūšanai, kā arī kultūrizglītības apgūšanai nepieciešamo materiālo resursu pieejamībai visiem cilvēkiem neatkarīgi no tā, kādas ir viņu spējas, vajadzības un sociālais, fiziskais, garīgais stāvoklis", pieejamais finansējums 32 114,97 LVL.

· 2.2.rīcība "Atbalsts iedzīvotāju un dažādu sabiedrības pārstāvju interesēm izveidotu vietējo rīcības grupu interešu aizsardzībai, jaunu alternatīvu sociālo un sadzīves pakalpojumu izveidei, un esošo sociālo un sadzīves pakalpojumu kvalitātes uzlabošanai un pilnveidošanai, t.sk., tiem nepieciešamo telpu un materiāltehniskās bāzes (aprīkojuma un inventāra) nodrošināšanai, sabiedrisko aktivitāšu realizēšanai", pieejamais finansējums 26 215,46 LVL.

· 3.3.rīcība "Uzņēmējdarbības, t.sk., individuālās nodarbinātības, attīstīšanai nepieciešamās infrastruktūras izveide un materiāltehniskās bāzes nodrošināšana", pieejamais finansējums 10 923,10 LVL

Līdz projektu iesniegumu iesniegšanas termiņa beigām biedrībā tika iesniegti 3 iesniegumi:

1. projekts "Ekoloģisks kurināmais: ātri un precīzi", projekta iesniedzējs – SIA "Sanarts" (3.3. rīcībā);

2. projekts "Multimēdiju iekārtu uzstādīšana Ādažu Brīvajā Valdorfa skolā", projekta iesniedzējs – biedrība "Ādažu Brīvās Valdorfa skolas atbalsta biedrība" (1.1. rīcībā);

3.projekts "Inventāra iegāde futbola kluba "Ādaži" bērnu un jauniešu futbola komandu nodrošinājumam", projekta iesniedzējs – biedrība "Futbola klubs "Ādaži"" (1.1.rīcībā). 

EZF

Eiropas Zivsaimniecības fonda pasākuma "Teritoriju attīstības stratēģiju īstenošana" ietvaros tika izsludināta pieteikšanās 3 rīcībās: 

· 2.1.rīcība "Sporta, kultūras, izglītojošo, atpūtas un citu brīvā laika pavadīšanas aktivitāšu un īstenošanas vietu attīstība, izveide un labiekārtošana, to pieejamības un informācijas nodrošināšana, t.sk., nepieciešamās infrastruktūras nodrošināšana, teritorijas labiekārtošana un visu iedzīvotāju grupu iesaistīšana tajās, (arī starptautiskā mērogā), dabas resursu saglabāšana, sakopšana un aizsardzība", pieejamais finansējums 38 079,46 LVL.

· 3.1.rīcība "Atbalsts nodarbinātības, t.sk., sociāli mazaizsargātām iedzīvotāju grupām, un mikrouzņēmējdarbības veicināšanai un pakalpojumu dažādošanai", pieejamais finansējums 7 578,53 LVL.

· 3.2.rīcība "Tūrisma pakalpojumu un pakalpojumu zivsaimniecībai dažādošana vai pielāgošana personām ar funkcionāliem traucējumiem", pieejamais finansējums 15 157,06 LVL.

Līdz projektu iesniegumu iesniegšanas termiņa beigām biedrībā tika iesniegti 4 iesniegumi: 

1. projekts "Aktīva atpūta uz ūdens saudzējot Māti Dabu 2", projekta iesniedzējs – Ādažu novada makšķernieku biedrība "ŪDENSROZES" (2.1. rīcībā)

2. projekts "Mākslīgā zāliena uzklāšana un ierīkošana Ādažu Brīvās Valdorfa skolas multifunkcionālajam sporta laukumam", projekta iesniedzējs – biedrība "Ādažu Brīvās Valdorfa skolas atbalsta biedrība" (2.1. rīcībā).

3. projekts "Ādažu sporta laukuma labiekārtošana", projekta iesniedzējs – biedrība "Futbola klubs "Ādaži"" (2.1. rīcībā).

4. projekts "Dīķu krastu labiekārtošana, apūdeņošana, un notekūdeņu sistēmas izveidošana", projekta iesniedzējs – (3.2. rīcībā). 

Šobrīd notiek visu iesniegto projektu iesniegumu vērtēšanā biedrībā "Gaujas Partnerība". Vērtēšana vietējā rīcības grupā notiks līdz 16. jūnijam un tās laikā tiks izvērtēta iesniegto projektu atbilstība vietējai attīstības stratēģijai, piešķirot projektiem punktus atbilstoši noteiktiem vērtēšanas kritērijiem. Pēc projektu pieteikumu izvērtēšanas "Gaujas Partnerībā" visi projekti, kas būs saņēmuši vismaz 16 punktus, tālāk tiks vērtēti Lauku atbalsta dienestā. 

